stanford-oval/wikipedia huggingface dataset:
ที.ไอ.
ประวัติ

ที.ไอ. เกิดที่แอตแลนต้า รัฐจอร์เจีย เริ่มแร็ปตั้งแต่อายุ 9 ปี จากนั้นได้เซ็นสัญญากับ อริสต้าเรคคอร์ด ค่ายย่อยลาเฟซ เดิมใช้ชื่อว่า ที.ไอ.พี. (T.I.P.) แต่ย่อลงเหลือเป็น ที.ไอ. เพื่อเคารพแร็ปเปอร์ Q-Tip ศิลปินร่วมค่าย
มีผลงานชุดแรกคือ I'm Serious ออกเดือนตุลาคม 2001 สามารถเข้าชาร์ทได้ใน 30 อันดับแรกของ Top R&B Hip-Hop หลังจากนั้นได้ร่วมในค่ายเพลงแอตแลนต้าเรคคอร์ดส มีผลงานชุด Trap Muzik วางขายเมื่อ 19 สิงหาคม ค.ศ. 2003  สามารถขึ้นชาร์ทได้ที่อันดับ 4 ของชาร์ทบิลบอร์ดอัลบั้มใน Billboard 200 เขายังร่วมงานกับศิลปินฮิปฮอปหลายคนอย่าง B.G., Nelly, Lil Wayne, plus Mannie Fresh ในอัลบั้มชุดที่ 3 ชื่อว่า Urban Legend สามารถขึ้นชาร์ทอัลบั้ม Billboard 200 ที่อันดับ 7 ด้วยยอดชาย 1.3 ล้านชุดในอเมริกาอย่างเดียว และถือเป็นอัลบั้มที่มียอดขายเร็วที่สุดของศิลปินชาวใต้ในอเมริกา มีเพลงฮิตอย่าง "Bring Em Out" (อันดับ 9), "U Don't Know Me", และ "ASAP" และยังได้รับการเสนอชื่อเข้าชิงรางวัลแกรมมี่ในสาขา ศิลปินแร็ปเดี่ยวยอดเยี่ยมจากซิงเกิล "U Don't Know Me" ในปี 2006
จากนั้น ที.ไอ. ออกอัลบั้มชุด King วางขาย สามารถขึ้นอันดับ 1 ชาร์ทบิลบอร์ดอัลบั้มได้ และมีเพลงดังติดท็อปเท็นอย่าง "What You Know" ต่อมาได้ออกอัลบั้มชุดที่ 5 ชื่อชุดว่า T.I. vs. T.I.P. อัลบั้มนี้ก็สามารถขึ้นอันดับ 1 ชาร์ทอัลบั้มบนบิลบอร์ดได้อีกครั้ง ได้ร่วมงานกับ  Jay-Z, Busta Rhymes, Wyclef Jean, Nelly, และ Eminem
ในปี 2008 ที.ไอ.ยังได้ร่วมงานกับมารายห์ แครี ในเพลง "I'll Be Lovin' U Long Time" ซึ่งเพลงนี้ถูกปล่อยออกมาเป็นซิงเกิลที่ 3 ในอัลบั้มของมารายห์ ต่อมาไม่นาน ที.ไอ. ได้ออกอัลบั้มใหม่ชื่อว่า   Paper Trail ที่มีซิงเกิลแรก "Whatever You Like" กระโดดจากอันดับ 71 มาอันดับ 1 ในสัปดาห์ที่ 3 และถือเป็นซิงเกิลอันดับ 1 เพลงแรกของที.ไอ. บนบิลบอร์ด อัลบั้ม Paper Trail วางขายเมื่อวันที่ 30 กันยายน ค.ศ. 2008 ซึ่งมีความหมายถึงว่าเนื้อเพลงที่เขาเขียนนั้นเขียนลงบนกระดาษ อัลบั้มเข้าชาร์ทบิลบอร์ด 200 ที่อันดับ 1 ด้วยยอดขายในสัปดาห์แรกในอเมริกา 568,000 ชุด ซิงเกิลถัดมา "Live Your Life" ที่ได้ริฮันน่ามาร่วมร้อง เข้าชาร์ทบิลบอร์ดฮ็อต 100 กระโดดจาก 80 มาที่อันดับ 1 ทำลายสถิติเพลงเดิม.
ปี 2014 ได้ซิงเกิล No Mediocre เป็นซิงเกิลหลัก ได้ อิกกี อาซาเลีย เด็กสร้างของ ที.ไอ. มาร่วมแจม และปล่อยอัลบั้ม Paperwork ภายใต้การดูแลของ Columbia และได้ผู้อำนวยการสร้างอย่าง ฟาร์เรลล์ วิลเลียมส์ มาทำอัลบั้มนี้
ผลงานเพลง

2001: I'm Serious
2003: Trap Muzik
2004: Urban Legend
2006: King
2007: T.I. vs. T.I.P.
2008: Paper Trail
2010: No Mercy
2012: Trouble Man: Heavy Is the Head
2014: Paperwork
แหล่งข้อมูลอื่น

เว็บไซต์อย่างเป็นทางการ เก็บถาวร 2011-03-04 ที่ เวย์แบ็กแมชชีน
ที.ไอ. ที่อินเทอร์เน็ตมูวีเดตาเบส
ที.ไอ. ที่เอกซ์ (ทวิตเตอร์)
ทิศตะวันตกเฉียงใต้

วงกลมแสดงทิศ (compass rose ) ระบุทิศหลักและทิศรอง โดยทิศตะวันตกเฉียงใต้ (SW) อยู่ทางมุมซ้าย
ทิศตะวันตกเฉียงใต้ หรือ ทิศหรดี, เนรดี เป็นหนึ่งในทิศรองทั้งสี่ อยู่ตรงข้ามกับทิศตะวันออกเฉียงเหนือ ขวามือของทิศตะวันตก และซ้ายมือของทิศใต้ โดยมากจะกำหนดให้ทิศตะวันตกเฉียงใต้อยู่ด้านมุมซ้ายของแผนที่ทางภูมิศาสตร์ แต่อยู่ทางมุมขวาของแผนที่ดาว
คำแปลตามพจนานุกรม

ทิศหรดี [หอระดี] ตามพจนานุกรมราชบัณฑิตยสถาน ให้นิยามคำว่า ทิศหรดีไว้แปลว่า ทิศตะวันตกเฉียงใต้ (บาลี สันสกฤตว่า ไนรฺฤติ) ซึ่งเป็นหนึ่งในทิศทั้งแปด
ความเชื่อมโยงตามวรรณคดีไทย

ช้างเผือกประจำทิศหรดี คือ ช้างกระมุทอยู่ทิศหรดี เกสรหนึ่งทิ้งไปข้างทิศหรดี ให้บังเกิดเป็นช้างชื่อกระมุท มีลักษณะ ๕ ประการ สีดังดอกกระมุท ตัวสูงโสตรยาวกลมหูอ่อน เสียงดุจเสียงแตรงอน งางอนขึ้นขวาดังพระจันทร์ เมื่อขึ้น ๓ ค่ำ พร้อมด้วยลักษณะ ตามตำรา คชศาสตร์
คตินิยมและความเชื่อ

ตามคติความเชื่อของคนไทยซึ่งได้รับอิทธิพลมาจากพระพุทธศาสนานั้น เชื่อกันว่าในสรรพสิ่งทั้งหลายมีเทวดาอยู่รายรอบตัวเรา ตัวอย่างหนึ่งที่เห็นได้ชัดเจนคือในกฎหมายตราสามดวงที่มักกล่าวถึงเทวดาไว้ในพระไอยการต่าง ๆ เช่น ในลักษณภญาณมีกล่าวไว้ว่า “...แลปางนี้ฃอเทพยุดาเจ้าทังหลาย คือพระอินท พระพรหม พระยมราช แลท้าวจาตุโลกบาล พระจันท พระอาทิตย์ ภูมอารักษอากาศเทพยุดาผู้รักษาพระพุทธศาสนา แลเทพยุดาอันรักษาซึ่งขอขันธเสมาแลพระมหาบวรเสวตรฉัตรจงเสดจ์มาประชุมให้พร้อมกันในสถานที่นี้ ฟังซึ่งคำคนผู้จะเปนสักขิพญาณแก่กัน...”
ตามตำราพรหมชาติมีความเชื่อว่าพืชมงคลประจำทิศตะวันตกเฉียงใต้คือ พิกุล ราชพฤกษ์ ขนุน และ สะเดา
ส่วนเทวดาประจำทิศตะวันตกเฉียงใต้คือพระเสาร์ เสาร์ ประจําทิศหรดี ใช้เลข ๗
ส่วนมหาเทพประจำทิศคือ พระนิรฤดี  ซึ่งคือที่มาของคำว่า หรดี
ดูเพิ่ม

ทิศตะวันออกเฉียงเหนือ
ทิศตะวันตกเฉียงเหนือ
ตำบลช้างเผือก (อำเภอเมืองเชียงใหม่)

สำหรับความหมายอื่นของ "ตำบลช้างเผือก" ดูที่ ตำบลช้างเผือก (แก้ความกำกวม)
| ตำบลช้างเผือก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chang Phueak
จากซ้ายไปขวา บนลงล่าง:  วัดเจ็ดยอด  เศียรพระพุทธรูปในพิพิธภัณฑสถานแห่งชาติ เชียงใหม่  ศาลาราชมงคล มหาวิทยาลัยเทคโนโลยีราชมงคลล้านนา  ตลาดศิริวัฒนา (กาดธานินทร์) 
ตำบลช้างเผือก
พิกัด: 18°49′38″N 98°57′11″E﻿ / ﻿18.82722°N 98.95306°E﻿ / 18.82722; 98.95306
ประเทศ: ไทย
จังหวัด: เชียงใหม่
อำเภอ: เมืองเชียงใหม่
พื้นที่
 • ทั้งหมด: 29.1 ตร.กม. (11.2 ตร.ไมล์)
ประชากร (2561)
 • ทั้งหมด: 25,283 คน
 • ความหนาแน่น: 868.83 คน/ตร.กม. (2,250.3 คน/ตร.ไมล์)
รหัสไปรษณีย์ : 50300
รหัสภูมิศาสตร์: 500107
 ส่วนหนึ่งของสารานุกรมประเทศไทย
ตำบลช้างเผือก เป็นตำบลหนึ่งในอำเภอเมืองเชียงใหม่ จังหวัดเชียงใหม่ ปัจจุบันมีทั้งส่วนที่เป็นองค์การบริหารส่วนตำบลช้างเผือก เทศบาลตำบลช้างเผือก (ไทยถิ่นเหนือ: ) และบางส่วนยังอยู่ในเขตเทศบาลนครเชียงใหม่ ตั้งอยู่ทางทิศตะวันตกเฉียงเหนือของอำเภอเมืองเชียงใหม่ มีสถานที่สำคัญหลายแห่ง เช่น วัดเจ็ดยอด อนุสาวรีย์ครูบาศรีวิชัย พิพิธภัณฑสถานแห่งชาติเชียงใหม่ ศูนย์ประชุมและแสดงสินค้านานาชาติจังหวัดเชียงใหม่
ประวัติ

ตำบลช้างเผือก ได้รับการจัดตั้งจากพระราชบัญญัติสุขาภิบาลเมื่อ พ.ศ. 2495 หลังจากนั้นได้เปลี่ยนเป็นเทศบาล ตามพระราชบัญญัติ
เปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 และได้รับการเลื่อนชั้นเป็นเทศบาลชั้น 5 
เมื่อ 22 กันยายน พ.ศ. 2543
ลักษณะภูมิศาสตร์ > ภูมิประเทศ

ตำบลช้างเผือกมีพื้นที่ประมาณ 29.1 ตร.กม. (18,189.9 ไร่) โดยแบ่งเป็นพื้นที่องค์การบริหารส่วนตำบลช้างเผือก 23 ตารางกิโลเมตร และเทศบาลตำบลช้างเผือก 6.1 ตารางกิโลเมตร ลักษณะพื้นที่เป็นที่ราบติดเชิงเขาดอยสุเทพ ลาดเอียงจากทิศตะวันตกไปทิศตะวันออก มีความสูงจากระดับน้ำทะเลประมาณ 320 เมตร
ลักษณะภูมิศาสตร์ > ภูมิอากาศ

เนื่องจากตำบลช้างเผือกมีพื้นที่ติดภูเขา ทำให้มีอากาศค่อนข้างเย็นสบาย อุณหภูมิสูงสุดประมาณ 27-29 องศาเซลเซียส ในเดือนเมษายน 
และอุณหภูมิต่ำสุดประมาณ 21-22 องศาเซลเซียส ในเดือนธันวาคม[ต้องการอ้างอิง]
ตำบลช้างเผือกมีสภาพอากาศแบ่งออกเป็น 3 ฤดู ดังนี้
ฤดูร้อน : ปลายเดือนกุมภาพันธ์ ถึง พฤษภาคม
ฤดูฝน : เดือนพฤษภาคม ถึง ตุลาคม โดยได้รับอิทธิพลจากลมมรสุมตะวันออกเฉียงใต้
ฤดูหนาว : เดือนพฤศจิกายน ถึง กุมภาพันธ์ โดยได้รับอิทธิพลจากลมมรสุมตะวันออกเฉียงเหนือ
อาณาเขต

ตำบลช้างเผือกมีอาณาเขตติดต่อ 4 ตำบลใน 2 อำเภอของจังหวัดเชียงใหม่
ทิศเหนือ ติดต่อกับ ต.ดอนแก้ว อ.แม่ริม จ.เชียงใหม่
ทิศใต้ ติดต่อกับ เทศบาลนครเชียงใหม่ ต.สุเทพ อ.เมืองเชียงใหม่ จ.เชียงใหม่
ทิศตะวันออก ติดต่อกับ ต.ป่าตัน อ.เมืองเชียงใหม่ จ.เชียงใหม่
ทิศตะวันตก ติดต่อกับ ต.โป่งแยง อ.แม่ริม จ.เชียงใหม่
การแบ่งเขตการปกครอง

ตำบลช้างเผือกแบ่งออกเป็น 5 หมู่บ้าน ได้แก่
หมู่ 1 บ้านช่างเคี่ยน อยู่ในเขต ทต.ช้างเผือก และ อบต.ช้างเผือก
หมู่ 2 บ้านเจ็ดยอด อยู่ในเขต ทต.ช้างเผือก และ อบต.ช้างเผือก
หมู่ 3 บ้านข่วงสิงห์ อยู่ในเขต ทต.ช้างเผือก และ อบต.ช้างเผือก
หมู่ 4 บ้านขุนช่างเคี่ยน อยู่ในเขต อบต.ช้างเผือก
หมู่ 5 บ้านสนสวย อยู่ในเขต ทต.ช้างเผือก
บ้านสันติธรรม อยู่ในเขต อบต.ช้างเผือก และเขตเทศบาลนครเชียงใหม่
ประชากร

| ปี | ประชากร | ±% |
| --- | --- | --- |
| 2536  | 27,757 | —     |
| 2541  | 27,529 | −0.8% |
| 2546  | 26,595 | −3.4% |
| 2551  | 26,878 | +1.1% |
| 2556  | 25,761 | −4.2% |
| 2561  | 25,283 | −1.9% |
ที่มา: กรมการปกครอง กระทรวงมหาดไทย
จากการสำรวจเมื่อปี พ.ศ. 2561 หากนับเฉพาะเขตองค์การบริหารส่วนตำบลช้างเผือกและเทศบาลตำบลช้างเผือก จะมีประชากรทั้งหมด 11,391 คน แยกเป็นในเขตองค์การบริหารส่วนตำบลช้างเผือก 2,237 คน และเทศบาลตำบลช้างเผือก 9,154 คน รายละเอียดตามตารางมีดังนี้
| ส่วน | ชาย | หญิง | รวม |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| องค์การบริหารส่วนตำบลช้างเผือก | 1,168 | 1,069 | 2,237 |  |  |  |  |  |  |  |  |  |
| เทศบาลตำบลช้างเผือก | 4,358 | 4,796 | 9,154 |  |  |  |  |  |  |  |  |  |
| ตำบลช้างเผือกในเขตเทศบาลนครเชียงใหม่ | 6,383 | 7,509 | 13,892 |  |  |  |  |  |  |  |  |  |
| รวม | 11,909 | 13,374 | 25,283 |  |  |  |  |  |  |  |  |  |
ข้อมูล:  กรมการปกครอง กระทรวงมหาดไทย เดือนธันวาคม พ.ศ. 2561
สถานที่สำคัญ > สถานที่ท่องเที่ยว

วัดเจ็ดยอด (โพธารามมหาวิหาร)
พิพิธภัณฑสถานแห่งชาติเชียงใหม่
สวนล้านนา ร.9
อนุสาวรีย์ครูบาศรีวิชัย
ลานกางเต็นท์ ยอดดอยปุย เส้นทางเดินศึกษาธรรมชาติ
บ้านม้งขุนช่างเคี่ยน
สระน้ำหนองฮ่อ
พิพิธภัณฑ์ชาวเขา
สถานที่สำคัญ > สถานที่อื่นๆ

ศูนย์ประชุมและแสดงสินค้านานาชาติ จังหวัดเชียงใหม่
มหาวิทยาลัยเทคโนโลยีราชมงคลล้านนา
สถานีตำรวจภูธรตำบลภูพิงค์
ตลาดศิริวัฒนา (กาดธานินทร์)
แหล่งข้อมูลอื่น

เว็บไซต์เทศบาลตำบลช้างเผือก
เว็บไซต์องค์การบริหารส่วนตำบลช้างเผือก
| ด ค กองค์กรปกครองส่วนท้องถิ่นระดับล่างในจังหวัดเชียงใหม่ |
| --- | --- | --- |
| เทศบาลนคร |  เชียงใหม่  |  |
| เทศบาลเมือง |  ต้นเปา  เมืองแกนพัฒนา  แม่โจ้  แม่เหียะ  |  |
| เทศบาลตำบล |  ขัวมุง  ขี้เหล็ก (อำเภอแม่ริม)  จอมแจ้ง  จอมทอง  เจดีย์แม่ครัว  ชมภู  ช้างเผือก  เชิงดอย  เชียงดาว  ไชยปราการ  ไชยสถาน  ดอนแก้ว  ดอยแก้ว  ดอยสะเก็ด  ตลาดขวัญ  ตลาดใหญ่  ท่ากว้าง  ท่าข้าม  ท่าเดื่อ-มืดกา  ท่าผา  ท่าวังตาล  ท่าศาลา  ทุ่งข้าวพวง  ทุ่งต้อม  ทุ่งสะโตก  น้ำแพร่  น้ำแพร่พัฒนา  บวกค้าง  บ่อหลวง  บ้านกลาง  บ้านตาล  บ้านปง  บ้านแปะ  บ้านโป่ง  บ้านแม  บ้านแม่ข่า  บ้านหลวง  บ้านแหวน  ป่าแดด  ป่าตุ้ม  ป่าบง  ป่าป้อง  ป่าไผ่  ป่าเมี่ยง  ป่าไหน่  ปิงโค้ง  พระธาตุปู่ก่ำ  ฟ้าฮ่าม  เมืองงาย  เมืองนะ  เมืองเล็น  แม่ข่า  แม่คือ  แม่แจ่ม  แม่แตง  แม่ท่าช้าง  แม่นะ  แม่ปั๋ง  แม่ปูคา  แม่โป่ง  แม่แฝก  แม่ริม  แม่แรม  แม่วาง  แม่สอย  แม่หอพระ  แม่อาย  แม่ฮ้อยเงิน  ยางคราม  ยางเนิ้ง  ยุหว่า  ริมเหนือ  ลวงเหนือ  เวียงฝาง  เวียงพร้าว  สง่าบ้าน  สบเตี๊ยะ  สองแคว  สะเมิงใต้  สันกลาง  สันกำแพง  สันติสุข  สันทราย  สันทรายมหาวงศ์  สันทรายหลวง  สันนาเม็ง  สันป่าตอง  สันป่าเปา  สันปูเลย  สันโป่ง  สันผักหวาน  สันผีเสื้อ  สันพระเนตร  สันมหาพน  สารภี  สำราญราษฎร์  สุเทพ  แสนไห  หนองแก๋ว  หนองควาย  หนองจ๊อม  หนองตองพัฒนา  หนองบัว  หนองป่าครั่ง  หนองผึ้ง  หนองแฝก  หนองหอย  หนองหาร  หนองแหย่ง  ห้วยทราย  หางดง  หารแก้ว  เหมืองแก้ว  อมก๋อย  ออนใต้  อินทขิล  |  |
| องค์การบริหารส่วนตำบล |  กองแขก  กื้ดช้าง  ข่วงเปา  ขุนคง  เขื่อนผาก  แจ่มหลวง  ช่างเคิ่ง  ช้างเผือก  เชียงดาว  แช่ช้าง  ดอนแก้ว  ดอนเปา  ดอยเต่า  ดอยลาง  ดอยหล่อ  ท่าเดื่อ  ท่าตอน  ท่าวังพร้าว  ทาเหนือ  ทุ่งปี๊  ทุ่งรวงทอง  เทพเสด็จ  นาเกียน  นาคอเรือ  น้ำบ่อหลวง  บงตัน  บ่อแก้ว  บ่อสลี  บ้านกาด  บ้านจันทร์  บ้านช้าง  บ้านทับ  บ้านเป้า  บ้านสหกรณ์  บ้านหลวง  บ้านแอ่น  ปางหินฝน  ป่าแป๋  เปียงหลวง  โปงทุ่ง  โป่งน้ำร้อน  โป่งแยง  ม่อนจอง  ม่อนปิ่น  มะขามหลวง  มะขุนหวาน  เมืองก๋าย  เมืองคอง  เมืองแหง  แม่ก๊า  แม่คะ  แม่งอน  แม่แดด  แม่ตื่น  แม่ทะลบ  แม่ทา  แม่นาจร  แม่นาวาง  แม่วิน  แม่แวน  แม่ศึก  แม่สา  แม่สาบ  แม่สาว  แม่สูน  ยั้งเมิน  ยางเปียง  ร้องวัวแดง  เวียง  เวียงท่ากาน  ศรีดงเย็น  แม่หลอง  สบเปิง  สบแม่ข่า  สะเมิงเหนือ  สะลวง  สันกลาง  สันกำแพง  สันต้นหมื้อ  สันทราย  สันป่ายาง  ห้วยแก้ว  ห้วยทราย  หางดง  โหล่งขอด  อมก๋อย  ออนกลาง  ออนเหนือ  ฮอด  |  |
วัดเจ็ดยอด
ภายในตลาดศิริวัฒนา (กาดธานินทร์)
ประเทศบรูไนในเอเชียนเกมส์ 2018

ประเทศบรูไนดารุสซาลาม เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศบรูไนดารุสซาลาม ส่งนักกีฬาเข้าร่วมแข่ง 15 คน เพื่อแข่งขัน 7 กีฬา ผลการแข่งขันครั้งนี้ประเทศบรูไนดารุสซาลามได้รับ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ
นักกีฬาที่ได้รับเหรียญรางวัล

บทความหลัก: สรุปเหรียญเอเชียนเกมส์ 2018
จำนวนผู้เข้าแข่งขัน

| กีฬา | ชาย | หญิง | รวม |
| --- | --- | --- | --- |
| กรีฑา | 2 | 0 | 2 |
| ขี่ม้า | 1 | 0 | 1 |
| กอล์ฟ | 2 | 0 | 2 |
| คาราเต้ | 0 | 1 | 1 |
| ปัญจักสีลัต | 0 | 4 | 4 |
| ยกน้ำหนัก | 1 | 0 | 1 |
| วูซู | 2 | 2 | 4 |
| รวม | 8 | 7 | 15 |
ดีร์ก เกอวต์

ดีร์ก เกอวต์ (ดัตช์: Dirk Kuijt, ออกเสียง: [ˈdɪrk ˈkœyt] ( ฟังเสียง)) เกิดเมื่อวันที่ 22 กรกฎาคม ค.ศ. 1980 ที่เมืองกัตไวก์อานเซ ประเทศเนเธอร์แลนด์ เล่นในตำแหน่งกองหน้าและปีกขวาให้กับสโมสรฟุตบอลเฟแนร์บาห์เชในปัจจุบัน
ประวัติ

เกอวต์เกิดที่เมืองแห่งชายทะเลคือเมืองกัตไวก์อานเซ ที่ประเทศเนเธอร์แลนด์ โดยมีคุณพ่อทำอาชีพชาวประมง เกอวต์ชื่นชอบฟุตบอลตั้งแต่เด็ก เพราะเป็นกีฬาที่ง่ายและกำลังมีความนิยมในสมัยนั้น โดยคุณพ่อของเขาก็สนับสนุนให้เกอวต์เล่นฟุตบอลเพื่อความสุขของลูกและเพื่ออนาคตของตนและลูก เกอวต์จึงเริ่มเล่นฟุตบอลตั้งแต่อายุ 5 ปี และได้เข้ามาเล่นในสโมสรฟุตบอลเยาวชนของประเทศเนเธอร์แลนด์ โดยเล่นให้กับสโมสรฟุตบอลควิกบอยส์และผ่านมา 13 ปี ในปี ค.ศ. 1998 เกอวต์ทำประตูไปได้ 3 ประตู ซึ่งเป็นความภาคภูมิใจครั้งแรกของเขาในเล่นฟุตบอล
เยาวชนหลังจากนั้น เกอวต์ได้เข้าสู่วงการฟุตบอลยุโรปแบบเต็มตัวตั้งแต่ อายุ 18 ปี
ประวัติ > นักฟุตบอลมืออาชีพ > ยูเทรกต์

เกอวต์ได้มาเล่นสโมสรฟุตบอลอาชีพครั้งแรกกับ สโมสรฟุตบอลยูเทรกต์ในประเทศเนเธอร์แลนด์ตั้งแต่ฤดูกาล 1998-2003 และในฤดูกาล 2002-2003 โดยเกอวต์ทำประตูไปได้ 66 จาก 184 และยังพาทีมยูเทรกต์คว้าแชมป์ดัตช์คัพด้วยการทำแฮตทริกของเขา 3 ลูก โดยชนะอายักซ์อัมสเตอร์ดัมไป 4-1 ได้อีกด้วย ซึ่งเป็นสถิติแรกที่เขาภาคภูมิใจในการมาเล่นสโมสรอาชีพเป็นครั้งแรก และเกอวต์ขอย้ายไปเล่นกับสโมสรฟุตบอลไฟเยอโนร์ดในเวลาต่อมา
ประวัติ > นักฟุตบอลมืออาชีพ > ไฟเยอโนร์ด

ในปี ค.ศ. 2003 เกอวต์ได้ย้ายมาอยู่สโมสรฟุตบอลไฟเยอโนร์ด เมืองโรตเตอร์ดัม และได้เป็นกัปตันทีมอีกด้วย เกอวต์อยู่กับเฟเออโนร์ดจนถึงปี ค.ศ. 2006 เล่นไป 122 นัด ยิงไป 83 ประตู และยังได้รับรางวัลดีเด่นจากราชสมาคมฟุตบอลเนเธอร์แลนด์ด้วยการเป็น "กัปตันทีมดีเด่น" ในฤดูกาล 2003-2004 และ 2005-2006 จึงทำให้เป็นความสนใจของราฟาเอล เบนิเตซ ผู้จัดการทีมลิเวอร์พูล และซื้อเกอวต์ด้วยค่าตัว 12 ล้านปอนด์ มาอยู่กับสโมสรฟุตบอลลิเวอร์พูลในพรีเมียร์ลีก
ประวัติ > นักฟุตบอลมืออาชีพ > ลิเวอร์พูล > ฤดูกาล 2006-2007

เกอวต์ได้ย้ายมาสู่แอนฟีลด์ในปี ค.ศ. 2006 ในวันที่ 26 สิงหาคม ค.ศ. 2006 เกอวต์ได้ลงเล่นนัดแรกให้กับลิเวอร์พูล โดยลงสนามเป็นตัวสำรองในนัดที่เจอกับ เวสต์แฮมยูไนเต็ด ต่อมา เกอวต์ได้ทำประตูแรกให้กับลิเวอร์พูลในนัดที่เปิดสนามแอนฟีลด์เจอกับนิวคาสเซิลยูไนเต็ด โดยลิเวอร์พูลชนะนิวคาสเซิลยูไนเต็ด 2-0 ต่อมาลิเวอร์พูลเปิดสนามแอนฟีลด์เจอกับทอตนัมฮอตสเปอร์ และเกอวต์ได้ทำประตูที่ 2 ในพรีเมียร์ลีก โดยลิเวอร์พูลชนะไป 3-0 ต่อมา เกอวต์ได้ทำประตูที่ 3 ในพรีเมียร์ลีก ในนัดที่เปิดสนามแอนฟีลด์เอาชนะ แอสตันวิลลา 3-1 ต่อมา เกอวต์ได้เล่นในนัดชิงชนะเลิศฟุตบอลรายการใหญ่คือ ยูฟ่าแชมเปียนส์ลีก ปี 2006-2007 ระหว่างลิเวอร์พูลกับเอซี มิลาน ซึ่งก่อนหน้านั้น 2 ปี ลิเวอร์พูลได้ชิงรายการเดิมกับเอซี มิลาน โดยนัดนั้นลิเวอร์พูลเป็นฝ่ายเอาชนะไปได้ แชมป์ครั้งนั้นทำให้ลิเวอร์พูลได้แชมป์เป็นสมัยที่ 5 และนัดนี้ ดีร์ก เกอวต์ กองหน้าคนใหม่ก็ต้องผิดหวังเมื่อแพ้เอซีมิลานที่กรุงเอเธนส์ ประเทศกรีซ 2-1 ถึงแม้เกอวต์จะตีไข่แตกในนาทีที่ 87 แต่ก็ตามไม่ทัน ทำให้ลิเวอร์พูลพลาดแชมป์ที่จะได้เท่ากับเอซีมิลาน คือ 6 สมัย เกอวต์ย้ายเข้ามาในแอนฟีลด์ และถูกเปลี่ยนบทบาทจากกองหน้ากลายมาเป็นปีกขวา เกอวต์เป็นนักฟุตบอลที่ขยัน ทำให้เขายึดตัวจริงในถิ่นแอนฟีลด์และเป็นตัวหลักในชุดใหญ่ของลิเวอร์พูลไปโดยปริยาย
ประวัติ > นักฟุตบอลมืออาชีพ > ลิเวอร์พูล > ฤดูกาล 2007-2008

เกอวต์ทำประตูแรกในฤดูกาล 2007-2008 ในนัดที่เปิดสนามแอนฟีลด์เอาชนะตูลูสจากฝรั่งเศส 4-0 ในยูฟ่าแชมเปียนส์ลีก รอบคัดเลือก ต่อมา ในวันที่ 28 สิงหาคม ค.ศ. 2007 เกอวต์ได้ยิง 2 จุดโทษช่วยให้ลิเวอร์พูลเอาชนะคู่ปรับร่วมเมือง เอฟเวอร์ตัน ที่กูดิสันพาร์ก 2-1 ต่อมา ในเดือนพฤศจิกายน 2007 เกอวต์ได้ยิงประตูช่วยให้ลิเวอร์พูลเอาชนะนิวคาสเซิลยูไนเต็ดที่เซนต์เจมส์ปาร์ก 3-0
ในวันที่ 19 กุมภาพันธ์ ค.ศ. 2008 ยูฟ่าแชมเปียนส์ลีก รอบ 16 ทีมสุดท้าย นัดแรก เกอวต์ทำประตูให้ ลิเวอร์พูล เปิดสนามแอนฟีลด์เอาชนะ อินเตอร์มิลาน 2-0 จบฤดูกาล เกอวต์ยิงประตูในพรีเมียร์ลีกได้แค่ 3 ประตูเท่านั้น
ประวัติ > นักฟุตบอลมืออาชีพ > ลิเวอร์พูล > ฤดูกาล 2008-2009

ในยูฟ่าแชมเปียนส์ลีก 2008-2009 รอบคัดเลือก เกอวต์ทำประตูชัยในช่วงต่อเวลาพิเศษ ในนัดที่เปิดสนามแอนฟีลด์เอาชนะ Standard Liège 1-0 ต่อมา ในวันที่ 5 ตุลาคม ค.ศ. 2008 ลิเวอร์พูลบุกไปเยือนแมนเชสเตอร์ซิตีที่ซิตีออฟแมนเชสเตอร์ โดยครึ่งแรก ลิเวอร์พูลตามหลัง 0-2 แต่ในครึ่งหลัง เฟร์นันโด ตอร์เรส ยิง 2 ประตู ช่วยให้ ลิเวอร์พูลตามตีเสมอ 2-2 และในช่วงนาทีสุดท้าย เกอวต์ได้ยิงประตูชัยให้ลิเวอร์พูลเอาชนะแมนเชสเตอร์ซิตี 3-2 ต่อมา ในวันที่ 18 ตุลาคม ค.ศ. 2008 ลิเวอร์พูลเปิดสนามแอนฟีลด์เจอกับวีกันแอทเลติก โดยเกอวต์ได้ยิงประตูตีเสมอ 1-1 แต่ครึ่งแรก ลิเวอร์พูลตามหลัง 1-2 แต่ในครึ่งหลังเกอวต์ ได้ยิงประตูชัยให้ลิเวอร์พูลเอาชนะไป 3-2 ซึ่งจบฤดูกาล เกอวต์ยิงประตูในพรีเมียร์ลีกได้ 12 ประตูจาก 38 นัด
ประวัติ > นักฟุตบอลมืออาชีพ > ลิเวอร์พูล > ฤดูกาล 2009-2010

เกอวต์ทำประตูแรกในฤดูกาล 2009-2010 ในนัดที่ลิเวอร์พูลเปิดสนามแอนฟีลด์เอาชนะสโตกซิตี 4-0 ต่อมา เกอวต์ทำประตูชัยในยูฟ่าแชมเปียนส์ลีก 2009-2010 รอบแบ่งกลุ่ม ในนัดที่เปิดสนามแอนฟีลด์เอาชนะ Debrecen 1-0 ต่อมา เกอวต์ได้ทำประตูที่ 4 ในพรีเมียร์ลีก ในนัดที่ ลิเวอร์พูลเอาชนะคู่ปรับร่วมเมือง เอฟเวอร์ตัน ที่กูดิสันพาร์ก 2-1 ต่อมา เกอวต์ได้ทำประตูที่ 5 ในพรีเมียร์ลีก ในนัดที่แพ้ อาร์เซนอล 1-2 ที่แอนฟีลด์
ประวัติ > นักฟุตบอลมืออาชีพ > ลิเวอร์พูล > ฤดูกาล 2010-2011

เกอวต์ได้ยิงจุดโทษช่วยให้ลิเวอร์พูลตีเสมอเอฟเวอร์ตัน 2-2 ต่อมา เกอวต์ได้ทำแฮตทริกครั้งแรกให้กับลิเวอร์พูล ในนัดที่เจอกับคู่ปรับตลอดกาล แมนเชสเตอร์ยูไนเต็ด ที่แอนฟีลด์ โดยลิเวอร์พูลชนะแมนเชสเตอร์ยูไนเต็ด 3-1 พร้อมกับคว้าลูกบอลกลับบ้านไปครอง ต่อมา เกอวต์ได้ยิงจุดโทษช่วยให้ลิเวอร์พูลเอาชนะซันเดอร์แลนด์ที่สเตเดียมออฟไลต์ 2-0 ต่อมาได้ยิงประตูช่วยให้ลิเวอร์พูลเปิดสนามแอนฟีลด์เอาชนะแมนเชสเตอร์ซิตี 3-0 ต่อมาเกอวต์ได้ยิงจุดโทษช่วยให้ลิเวอร์พูลตีเสมออาร์เซนอลในช่วงทดเวลาบาดเจ็บ 1-1, ได้ยิงประตูช่วยให้ลิเวอร์พูลเปิดสนามแอนฟีลด์เอาชนะเบอร์มิงแฮมซิตี 5-0, ได้ยิงประตูช่วยให้ลิเวอร์พูลถล่มนิวคาสเซิลยูไนเต็ด 3-0 และได้ยิงประตูช่วยให้ลิเวอร์พูลเอาชนะฟูลัม 5-2 ซึ่งจบฤดูกาล เกอวต์ยิงประตูในพรีเมียร์ลีกได้ 13 ประตูจาก 33 นัด
ประวัติ > นักฟุตบอลมืออาชีพ > ลิเวอร์พูล > ฤดูกาล 2011-2012

เกอวต์ได้มีโอกาสลงเล่นมากขึ้นโดยทำผลงานยอดเยี่ยมในช่วงต้นปี 2012 ด้วยการยิงประตูชัยในนาที 88 ในเอฟเอคัพรอบ 4 ที่ แอนฟีลด์ นัดที่ลิเวอร์พูลพบแมนเชสเตอร์ยูไนเต็ด โดยทำสกอร์ให้ลิเวอร์พูลชนะแมนเชสเตอร์ยูไนเต็ดไป 2-1 ต่อมา ในรอบชิงชนะเลิศถ้วยลีกคัพ ลิเวอร์พูลเจอกับคาร์ดิฟฟ์ซิตี เกอวต์ลงมาเป็นตัวสำรองและสามารถทำประตูให้ลิเวอร์พูลขึ้นนำ 2-1 ในช่วงต่อเวลาพิเศษ แต่สุดท้ายจบด้วยผลเสมอ 2-2 ทำให้ต้องตัดสินด้วยการยิงจุดโทษ และเกอวต์ยิงจุดโทษได้ด้วยและผลคือทำให้ลิเวอร์พูลชนะจุดโทษ 3-2 และสามารถคว้าลีกคัพมาได้ พอจบฤดูกาล 2011-12 ลิเวอร์พูลจบในอันดับที่ 8 โดยไม่ได้ไปเล่นยูฟ่าแชมเปียนส์ลีกถึง 3 ครั้ง ซึ่งจบฤดูกาล เกอวต์ยิงประตูในพรีเมียร์ลีกได้แค่ 2 ประตู เท่านั้น และเกอวต์ก็ไม่ได้รับโอกาสเป็นตัวจริงทั้งหมด จึงทำให้เกอวต์ต้องย้ายออกจากสโมสรฟุตบอลลิเวอร์พูลไปอยู่สโมสรฟุตบอลเฟแนร์บาห์เชในวันที่ 3 มิถุนายน ค.ศ. 2012
ประวัติ > นักฟุตบอลมืออาชีพ > เฟแนร์บาห์เช

ปี 2012 เฟแนร์บาห์แชสปอร์คูลือบือ (ฟุตบอล)ได้ประกาศบนเว็บไซต์อย่างเป็นทางการว่าเคาท์ได้เซ็นสัญญากับสโมสรเป็นเวลา 3 ปี  เขายิงประตูแรกให้กับเฟแนร์บาห์แชสปอร์คูลือบือ (ฟุตบอล) ในรายการ Champions League รอบคัดเลือกกับทีมโรมาเนียนวาส ชนะ 4-1 โดยทำการยิงไป 2 ประตู เคาท์ยังทำแต้มในการเดบิวต์ในลีกกับเอลาซิกสปอร์ กาเซียนเท็ปสปอร์ เคาท์ทำประตูที่ 250 ในอาชีพของเขา รวมทั้งประตูระดับนานาชาติด้วย
ประวัติ > กลับสู่ ไฟเยอโนร์ด

ในเดือนเมษายน ค.ศ. 2015 เคาท์เซ็นสัญญาหนึ่งปีเพื่อกลับไปร่วมทีมไฟเยอโนร์ด ในฤดูกาล 2015–16 ในฤดูกาล 2016–17 Kuyt นำทีมของเขาเลื่อนชั้นสู่ Eredivisie เป็นครั้งแรกตั้งแต่ปี 1999 ในวันสุดท้ายของฤดูกาล เขาทำแฮตทริกเพื่อคว้าแชมป์ ในเวลาต่อมา วันที่ 17 พ.ค. 2018  เคาท์ประกาศอำลาวงการฟุตบอล
เกียรติประวัติ > สโมสร > ยูเทรกต์

ชนะเลิศ
ดัตช์คัพ 1 สมัย ฤดูกาล 2002-2090
เกียรติประวัติ > สโมสร > ไฟเยอโนร์ด

รางวัลยอดเยี่ยม
กัปตันทีมดีเด่น 2 สมัย ฤดูกาล 2003-2004 , 2005-2006
เกียรติประวัติ > สโมสร > ลิเวอร์พูล

ชนะเลิศ
ลีกคัพ 1 สมัย ฤดูกาล  2011-12
เอฟเอคอมมิวนิตีชีลด์ 1 สมัย ปี 2006
รองชนะเลิศ
พรีเมียร์ลีก 1 สมัย ฤดูกาล  2008–09
เอฟเอคัพ 1 สมัย ฤดูกาล  2011–12
ยูฟ่าแชมเปียนส์ลีก 1 สมัย ฤดูกาล 2006–07
เกียรติประวัติ > รางวัลส่วนตัว

Eredivisie Top Scorer: 2005
Dutch Golden Shoe: 2003
Dutch Footballer of the Year: 2006
Malta Supporters Club Player of the Season: 2012
Standard Chartered Liverpool Player of the Month Award (1): เมษายน 2011
LDSA Player of the Season: 2010–11
เริ่มค้าแข้งกับยูเทรกต์เป็นสโมสรแรก
ดีร์ก เกอวต์ กับ ชาบี อาลอนโซ ลงเล่นให้กับ ลิเวอร์พูล ในเดือนเมษายน 2007
เกอวต์ในปี ค.ศ. 2011
ทิวเขาฮิญาซ

บทความนี้เกี่ยวกับแถบทิวเขาในอาระเบียตะวันตก สำหรับแคว้นทางภูมิศาสตร์และประวัติศาสตร์ ดูที่ ฮิญาซ
| ทิวเขาฮิญาซ |
| --- | --- |
جِبَال ٱلْحِجَاز
ถนนบนภูเขาจากมักกะฮ์ไปยังอัฏฏออิฟ
จุดสูงสุด
ยอด: ญะบัล วิรกอน
ความสูง เหนือระดับน้ำทะเล: 2,393 เมตร (7,851 ฟุต)
พิกัด: 23°0′N 41°0′E﻿ / ﻿23.000°N 41.000°E﻿ / 23.000; 41.000 
ข้อมูลทางภูมิศาสตร์
ทิวเขาฮิญาซแสดงแผนที่ซาอุดีอาระเบียทิวเขาฮิญาซแสดงแผนที่ทวีปเอเชีย 
ประเทศ:  ซาอุดีอาระเบีย
รัฐ/จังหวัด: ฮิญาซ
ทิวเขาฮิญาซ หรือ เทือกเขาฮิญาซ (อาหรับ: جِـبَـال ٱلْـحِـجَـاز, อักษรโรมัน: ญิบาลุลฮิญาซ) เป็นทิวเขาที่ตั้งอยู่ในแคว้นฮิญาซทางภาคตะวันตกของประเทศซาอุดีอาระเบีย มีความยาวตั้งแต่ทิศเหนือลงใต้บนฝั่งตะวันออกของทะเลแดง และทำให้เป็นส่วนหนึ่งของทิวเขามิเดียน กับทิวเขาซะเราะวาต
สัตว์ป่า

บริเวณนี้มีเสือดาวอาระเบีย ในสมัยโบราณ มีรายงานว่า มูซา อัลกาซิม ลูกหลานของมุฮัมมัด ได้เผชิญหน้ากับสิงโตในถิ่นทุรกันดารทางตอนเหนือของมะดีนะฮ์ และสามารถพบเห็นลิงบาบูนแฮมาไดร์อัสใกล้กับที่อยู่อาศัย เช่นที่อัลฮะดากับอัชชะฟาใกล้อัฏฏออิฟ
ภาพ

ซูลอัยน์ในบริเวณอัลบาฮะฮ์
เขาอะเราะฟะฮ์ในช่วงพิธี ฮัจญ์
ญะบะลุนนูร ("ภูเขาแห่งแสง") ใกล้มักกะฮ์ มีส่วนเกี่ยวข้องกับมุฮัมมัด
เขาอุฮุดในมะดีนะฮ์
สิ่งก่อสร้างที่ มะดาอินศอเลียะห์ ("เมืองของศอเลียะห์") ใกล้อัลอุลา
ผู้แสวงบุญกำลังขอดุอาอ์ในช่วงพิธีฮัจญ์ที่เขาอะเราะฟะฮ์
ดูเพิ่ม

ฮัรเราะตุชชาม
ภูเขาซีนาย (พระคัมภีร์)
ธรณีวิทยาของประเทศซาอุดิอาระเบีย
รายชื่อภูเขาในประเทศซาอุดีอาระเบีย
อ่านเพิ่ม

A Journey Through the Tihama, the 'Asir, and the Hijaz Mountains, by Wilfred Thesiger
แหล่งข้อมูลอื่น

Hijaz Mountains (ยูทูบ)
Lightning Clouds on Makkah-Madinah Al Hijaz Mountains Highway.10.04.2012
Hijaz mountains – Climbing, Hiking & Mountaineering
ลิงบาบูนแฮมาไดร์อัสใกล้อัลฮะดาในแคว้นมักกะฮ์
ทิศตะวันออกเฉียงใต้

วงกลมแสดงทิศ (compass rose ) ระบุทิศหลักและทิศรอง โดยทิศตะวันออกเฉียงใต้ (E) อยู่ทางขวา
ทิศตะวันออกเฉียงใต้ หรือ ทิศอาคเนย์, อาคเณย์ เป็นหนึ่งในทิศรองทั้งสี่ อยู่ตรงข้ามกับทิศตะวันตกเฉียงเหนือ ขวามือของทิศใต้ และซ้ายมือของทิศตะวันออก โดยมากจะกำหนดให้ทิศตะวันออกเฉียงใต้อยู่ด้านมุมขวาของแผนที่ทางภูมิศาสตร์ แต่อยู่ทางมุมซ้ายของแผนที่ดาว
คำแปลตามพจนานุกรม

ทิศอาคเนย์ [–คะเน] ตามพจนานุกรมราชบัณฑิตยสถาน ให้นิยามคำว่า ทิศอาคเนย์ไว้แปลว่า ทิศตะวันออกเฉียงใต้ (สันสกฤตว่า อาคฺเนย แปลว่า ทิศที่พระอัคนีรักษา) ซึ่งเป็นหนึ่งในทิศทั้งแปด
ความเชื่อมโยงตามวรรณคดีไทย

ช้างเผือกประจำทิศอาคเนย์ คือ ช้างบุณฑริกอยู่ทิศอาคเนย์ เกสรหนึ่งทิ้งไปข้างทิศอาคเนย์ บังเกิดเป็นช้างชื่อบุณฑริกมีลักษณะ 5 ประการ สีกายดังดอกบัวขาว งาใหญ่สั้นสีดังสังข์ เล็บงามคือทอง ท้องมัวดังฝนคร่ำ กลิ่นหอมดังดอกสัตบงกช พร้อมด้วยลักษณะ ตามตำรา คชศาสตร์
คตินิยมและความเชื่อ

ตามคติความเชื่อของคนไทยซึ่งได้รับอิทธิพลมาจากพระพุทธศาสนานั้น เชื่อกันว่าในสรรพสิ่งทั้งหลายมีเทวดาอยู่รายรอบตัวเรา ตัวอย่างหนึ่งที่เห็นได้ชัดเจนคือในกฎหมายตราสามดวงที่มักกล่าวถึงเทวดาไว้ในพระไอยการต่าง ๆ เช่น ในลักษณภญาณมีกล่าวไว้ว่า “...แลปางนี้ฃอเทพยุดาเจ้าทังหลาย คือพระอินท พระพรหม พระยมราช แลท้าวจาตุโลกบาล พระจันท พระอาทิตย์ ภูมอารักษอากาศเทพยุดาผู้รักษาพระพุทธศาสนา แลเทพยุดาอันรักษาซึ่งขอขันธเสมาแลพระมหาบวรเสวตรฉัตรจงเสดจ์มาประชุมให้พร้อมกันในสถานที่นี้ ฟังซึ่งคำคนผู้จะเปนสักขิพญาณแก่กัน...”
ตามตำราพรหมชาติมีความเชื่อว่าพืชมงคลประจำทิศตะวันออกเฉียงใต้คือ สารภี ยอ ยอป่า และ กระถิน
ส่วนเทวดาประจำทิศตะวันออกเฉียงใต้คือพระอังคาร
ส่วนมหาเทพประจำทิศคือ พระอัคคี หรือ พระเพลิง ซึ่งคือที่มาของคำว่า อาคเนย์
ดูเพิ่ม

ทิศตะวันออกเฉียงเหนือ
เมทนี บุรณศิริ

| เมทนี บุรณศิริจ> ช., จ.ม. |
| --- | --- |
ชื่อเกิด: เมทนี บุรณศิริ
เกิด: 29 พฤศจิกายน พ.ศ. 2509 (58 ปี) กรุงเทพมหานคร ประเทศไทย
คู่สมรส: ศรฤทัย อัครอิทธินันท์ (2550–2558; หย่า)
อาชีพ: ผู้ประกาศข่าว นักแสดง พิธีกรรายการโทรทัศน์ นักร้อง ผู้จัดละคร นักธุรกิจ
ปีที่แสดง: พ.ศ. 2532–ปัจจุบัน
สังกัด: คีตา ทีวี ธันเดอร์
เมทนี บุรณศิริ (เกิด 29 พฤศจิกายน พ.ศ. 2509) ชื่อเล่น นีโน่ รู้จักกันในฐานะอดีตนักร้องชื่อดังอย่างเพลง คนขี้เหงา ปัจจุบันเป็นนักแสดง, พิธีกรรายการโทรทัศน์, ผู้ประกาศข่าว, นักธุรกิจร้านอาหาร​ และผู้จัดละครชาวไทย รวมไปถึงมีตำแหน่งเป็นผู้พิพากษาสมทบในศาลเยาวชนและครอบครัวจังหวัดปทุมธานี